CELEX: 62011CN0629
Language: fi
Date: 2011-12-08 00:00:00
Title: Asia C-629/11 P: Valitus, jonka Evropaikï Dynamiki — Proigmena Systimata Tilepikoinonion Pliroforikis kai Tilematikis AE on tehnyt 8.12.2011 unionin yleisen tuomioistuimen (toinen jaosto) asiassa T-298/09, Evropaikï Dynamiki — Proigmena Systimata Tilepikoinonion Pliroforikis kai Tilematikis AE vastaan Euroopan komissio, 20.9.2011 antamasta tuomiosta

18.2.2012   
            
            
               FI
            
            
               Euroopan unionin virallinen lehti
            
            
               C 49/17
            
         Valitus, jonka Evropaikï Dynamiki — Proigmena Systimata Tilepikoinonion Pliroforikis kai Tilematikis AE on tehnyt 8.12.2011 unionin yleisen tuomioistuimen (toinen jaosto) asiassa T-298/09, Evropaikï Dynamiki — Proigmena Systimata Tilepikoinonion Pliroforikis kai Tilematikis AE vastaan Euroopan komissio, 20.9.2011 antamasta tuomiosta
   (Asia C-629/11 P)
   2012/C 49/28
   Oikeudenkäyntikieli: Englanti
   
      Asianosaiset
   
   
      Valittaja: Evropaikï Dynamiki — Proigmena Systimata Tilepikoinonion Pliroforikis kai Tilematikis AE (edustajat: asianajajat N. Korogiannakis ja M. Dermitzakis)
   
      Muu osapuoli: Euroopan komissio
   
      Vaatimukset
   
   
               —
            
            
               Unionin yleisen tuomioistuimen tuomio on kumottava.
            
         
               —
            
            
               EAC-PO:n päätökset, jotka annettiin valittajalle tiedoksi kahdella erillisellä 12.5.2009 päivätyllä kirjeellä ja joilla se asetti toiselle sijalle valittajan tarjoukset, jotka se oli jättänyt koulutusohjelmia (ESP-ISEP) varten tarjottavia ulkoisia palveluja koskevan avoimen tarjouspyyntömenettelyn EAC/01/2008 (EUVL 2008/S 158-212752) osassa 1 (tietojärjestelmien kehittäminen ja ylläpito) ja osassa 2 (tietojärjestelmien opetus, testaus, koulutus ja tuki), on kumottava ja valittajan aikaisempien EY 225, EY 235 ja EY 288 artiklojen (joista on tullut SEUT 256, SEUT 268 ja SEUT 340 artikla) mukainen korvausvaatimus vahingosta, joka aiheutui kyseisestä hankintamenettelystä ja jonka määrä on 9 544 480 euroa (3 945 040 euroa osan 1 ja 5 599 440 euroa osan 2 osalta), on hyväksyttävä.
            
         
               —
            
            
               Vaihtoehtoisesti asia on palautettava unionin yleiseen tuomioistuimeen ratkaisun antamiseksi asiassa.
            
         
               —
            
            
               Komissio on velvoitettava maksamaan valittajan oikeudenkäyntikulut ja muut tähän valitukseen liittyvät kulut, mukaan lukien kulut, jotka aiheutuivat kumoamiskanteesta unionin yleisessä tuomioistuimessa.
            
         
      Oikeudelliset perusteet ja pääasialliset perustelut
   
   
               1)
            
            
               Valittaja vetoaa yhteen valitusperusteeseen, joka koskee varainhoitoasetuksen 100 artiklan 2 kohdan ja sen soveltamista koskevien säännösten 149 artiklan 2 kohdan virheellistä soveltamista.
            
         
               2)
            
            
               Valittaja vaatii, että asiassa T-298/09 annettu tuomio kumotaan, koska komissio ei noudattanut määräajassa varainhoitoasetuksen 100 artiklan 2 kohdan eikä sen soveltamista koskevien säännösten 149 artiklan 2 kohdan säännöksiä, jotka ovat olennaisia menettelymääräyksiä. Lisäksi valittajalle viivästyneenä toimitettuja rajallisia tietoja ei voida katsoa varainhoitoasetuksen 100 artiklan 2 kohdassa edellytetyllä tavalla riittäviksi eikä perusteluvelvollisuuden täyttäviksi, koska tiedoissa ei esitetä kyseisen arvioinnin syitä tai perusteluja eikä parhaimmaksi katsotun tarjoajan ominaisuuksia ja ansioita.